**DĖL ROKIŠKIO MOKYKLOS-DARŽELIO „ĄŽUOLIUKAS“ VIDAUS STRUKTŪROS PERTVARKYMO**

2020 m. kovo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Biudžetinių įstaigų įstatymo 4 straipsnio 3 dalies 4 punktu, Švietimo įstatymo 44 straipsnio 4 ir 6 dalimis, Mokyklų, vykdančių formaliojo švietimo programas, tinklo kūrimo taisyklėmis (aktuali redakcija), patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendruoju planu (aktuali redakcija), patvirtintu Rokiškio rajono savivaldybės tarybos 2016 m. balandžio 29 d. sprendimu Nr. TS-108 „Dėl Rokiškio rajono savivaldybės bendrojo ugdymo mokyklų pertvarkos 2016–2020 metų bendrojo plano patvirtinimo“, Rokiškio rajono savivaldybės tarybos 2020 m. vasario 27 d. sprendimu Nr. TS-42 „Dėl sutikimo reorganizuoti Rokiškio r. Kavoliškio mokyklą-darželį“, Rokiškio rajono savivaldybės taryba nusprendžia:

1. Pertvarkyti 2020 m. rugpjūčio 28 d. Rokiškio mokyklos-darželio „Ąžuoliukas“ vidaus struktūrą ir įsteigti Kavoliškio skyrių.

2. Nustatyti, kad Rokiškio rajono savivaldybės administracijos Švietimo, kultūros ir sporto skyrius yra atsakingas už šio sprendimo įgyvendinimą.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO MOKYKLOS-DARŽELIO ,,ĄŽUOLIUKAS“ VIDAUS STRUKTŪROS PERTVARKYMO“**

**AIŠKINAMASIS RAŠTAS**

2020 m. kovo 27 d.

Rokiškis

**Parengto sprendimo projekto tikslai ir uždaviniai.**

Pertvarkyti Rokiškio mokyklos-darželio „Ąžuoliukas“ vidaus struktūrą, įsteigiant Kavoliškio skyrių.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas (16 str. 2 d. 21 p. nurodo, kad savivaldybės biudžetinių įstaigų reorganizavimas yra išimtinė savivaldybės tarybos kompetencija), Biudžetinių įstaigų įstatymas ( 4 straipsnio 3 dalies 4 punktas nurodo, kad savivaldybės taryba priima sprendimą dėl biudžetinių įstaigų pertvarkymo), Lietuvos Respublikos švietimo įstatymas (44 str. 4 d. nurodo, kad bendrojo ugdymo mokyklos pertvarkomos savininko teises ir pareigas įgyvendinančios institucijos sprendimu. 6 dalyje nurodyta, kad reorganizavimo procedūros pradedamos ne vėliau kaip 4 mėn. iki jų pabaigos ir turi būti baigtos iki 08-31)), Mokyklų, vykdančių formaliojo švietimo programas, tinklo kūrimo taisyklės (aktuali redakcija), patvirtintos Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas (aktuali redakcija 2019-12-20), patvirtintas Rokiškio rajono savivaldybės tarybos 2016 m. balandžio 29 d. sprendimu Nr. TS-108

**Sprendimo projekto esmė.**

Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano (aktuali redakcija) 6 punkte numatytas Rokiškio mokyklos-darželio „Ąžuoliukas“ vidaus struktūros pertvarkymas: mokykla-darželis dalyvauja reorganizavime, prijungiant Kavoliškio mokyklą-darželį ir įsteigiant Rokiškio mokyklos-darželio „Ąžuoliukas“ Kavoliškio skyrių.

Kavoliškio mokykloje-darželyje 2019**“**2020 m. 33 mokiniai ir 29 vaikai. 2020**“**2021 m. m. planuojama: 1**“**4 kl. – 27 mokiniai ir 31 ikimokyklinio ir priešmokyklinio amžiaus vaikai.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano įgyvendinimas, racionalus Rokiškio rajono savivaldybės lėšų naudojimas;

 **neigiamos** – nenumatyta.

**Kokia sprendimo nauda Rokiškio rajono gyventojams.** Nenumatyta.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Jolita Geidanienė